Hindenburg (vzducholoď)

náhľad|LZ 129 ''Hindenburg''

**LZ 129 ''Hindenburg*** (D-LZ 129) bola [[Nemecko|nemecká]] [[vzducholoď]], ktorá bola zničená požiarom [[6. máj]]a [[1937]] pri pristávaní na letisku [[Lakehurst]] v [[New Jersey]] ([[Spojené štáty|USA]]). Z 97 osôb na palube pri tejto katastrofe zahynulo 13 pasažierov a 22 členov posádky, navyše zomrel jeden člen pozemného personálu (čiže celkovo si katastrofa vyžiadala 36 životov).

== Vzducholoď Hindenburg ==

[[Súbor:Giant Aircraft Comparison.svg|náhľad|Porovnanie rozmerov Hindenburgu s najväčšími typmi dopravných lietadiel ([[Hughes H-4 Hercules]], [[Airbus A380]], [[Boeing 747-8]], [[Antonov An-225]])]]
[[Ferdinand von Zeppelin|Zeppelin]] LZ-129 *Hindenburg* bol spolu so svojou sesterskou loďou LZ-130 *Graf Zeppelin II* najväčším [[lietadlo|lietajúcim strojom]] všetkých čias. Bol pomenovaný po ríšskom prezidentovi [[Paul von Hindenburg|Paulovi von Hindenburg]] a v roku [[1935]] ho zostrojila firma Luftschiffbau Zeppelin s nákladmi v prepočte 500 000 vtedajších [[£|libier]]. Mal úplne novú konštrukciu z [[dural]]u; bol  dlhý (iba o cca  kratší ako [[RMS Titanic|Titanic]]!),  v [[priemer (geometria)|priemere]], obsahoval zhruba  plynu rozdeleného do 16 buniek s celkovým vztlakom cca 240 [[tona|ton]], z čoho cca 112 ton bolo užitočné zaťaženie; poháňali ho štyri [[naftový motor|naftové motory]] [[Mercedes-Benz]] s [[výkon]]om 890 [[kilowatt|kW]] každý; umožňovali maximálnu rýchlosť 135 [[kilometer za hodinu|km/h]]. Poťah bol vyrobený z [[bavlna|bavlny]] impregnovanej pre nepriepustnosť zmesou oxidu [[železo|železa]] a [[acetát]]u celulózy a potiahnutej [[hliník]]ovým prachom.

*Hindenburg* mohol niesť 72 pasažierov (50 pri transatlantickom lete) a 61 členov posádky. V záujme lepších [[aerodynamika|aerodynamických]] vlastností boli kabíny pasažierov umiestnené vnútri [[trup]]u, nie v podvesených [[gondola|gondolách]], ako to bolo predtým zvyčajné. [[Interiér]] ponúkal na leteckú dopravu nezvyklý priestor a [[luxus]]: v klubovni na vyhliadkovej palube hral dokonca živý pianista na duralové [[piano]]. Cena letenky bola porovnateľná s lacnejším automobilom.

Pôvodný plán počítal s plnením [[hélium|héliom]], ale vojenské [[embargo]] Spojených štátov prinútilo nemeckých konštruktérov zmeniť projekt a použiť ako nosný plyn [[vodík|vysoko horľavý vodík]]. Pretože však vodík poskytuje oproti héliu vo vzduchu zhruba o 10 % väčší vztlak, mohli byť pri úpravach pridané aj ďalšie kabíny pre pasažierov. S používaním vodíka vo vzducholodiach už mali Nemci skúsenosti, takže pre nich zmena neznamenala dôvod na znepokojenie. Pre známe riziká vodíka obsahovala konštrukcia *Hindenburgu* rôzne bezpečnostné prvky, ktoré mali zabrániť požiaru v prípade úniku plynu, a poťah bol špeciálne upravený tak, aby sa zabránilo iskrám, ktoré by mohli spôsobiť požiar. Ich viera v bezpečnosť zachádzania s vodíkom bola tak vysoká, že na *Hindenburgu* bola dokonca aj miestnosť pre fajčiarov.

Prvý let absolvoval *Hindenburg* v marci [[1936]] a v júni toho roku uskutočnil rekordný dvojnásobný prelet [[Atlantický oceán|Atlantiku]] v čase 5 dní, 19 hodín a 51 minút.

== Katastrofa ==
[[Súbor:Hindenburg burning.jpg|náhľad|Výbuch vzducholode Hindenburg]]
Dňa [[3. máj]]a [[1937]] odštartoval *Hindenburg* z [[Frankfurt nad Mohanom|frankfurtského]] letiska na prvý z radu osemnástich plánovaných transatlantických letov. Kvôli protivetru nabral meškanie a k letisku Lakehurst dorazil neskoro popoludní [[6. máj]]a. O 19:00 sa začala pristávacia operácia. O 19:21 bolo na zem zhodené prvé pristávacie lano a pozemný personál začal s upútavaním vzducholode. O štyri minúty neskôr, keď bol Hindenburg vo výške asi 60 metrov, vzbĺkol v zadnej časti požiar a v priebehu 34 [[sekunda|sekúnd]] celá vzducholoď úplne zhorela.

K „sláve“ katastrofy nepochybne prispelo na tú dobu nezvyčajne dokonalé spravodajské pokrytie. Na letisku na *Hindenburg* totiž čakalo veľké množstvo reportérov, takže existuje záznam rozhlasového spravodajstva [[Herbert Morrison|Herberta Morrisona]], filmový záznam a veľké množstvo fotografií. Morrisonovo spravodajstvo bolo vysielané neskôr ten istý deň a po čase boli jeho časti pridané k filmovému záznamu (čo vedie moderného diváka k nesprávnemu dojmu, že film a komentár k sebe patrili už pôvodne). Morrisonov komentár patrí k najznámejším rozhlasovým udalostiam v histórii.

=== Príčiny ===
O príčinách katastrofy sa dodnes vedú spory, existuje niekoľko hypotéz:

Tesne po katastrofe sa úplne bežne vyskytovala teória [[sabotáž]]e, ktorú presadzovali hlavne zástupcovia firmy Zeppelin, predovšetkým Hugo Eckener, bývalý predseda spoločnosti. Vzducholode Zeppelin boli považované za symboly Nemecka a [[nacizmus|nacistickej]] moci, a preto mohli byť lákavým cieľom pre protivníkov nacistov. Teórii nahrávalo aj to, že podľa záznamov požiar vznikol uprostred zadnej časti vzducholode, ďaleko od kotviacich lán. Túto teóriu však v priebehu vyšetrovania nepodporili žiadne konkrétne dôkazy.

Hoci sa to nedá preukázať, za najpravdepodobnejšie sa dnes považuje, že požiar spôsobila iskra, ktorá vznikla z nahromadenej [[statická elektrina|statickej elektriny]]. Túto teóriu podporuje fakt, že vzducholoď nebola konštruovaná tak, aby sa na nej mohol [[elektrický náboj]] voľne rozprestrieť a poťah bol od hliníkovej kostry oddelený nevodivými šnúrami z [[Ramia|ramie]] (Boehmeria nivea). Pri lete prešla vzducholoď cez [[front (meteorologia)|front]], kde kotviace laná zvlhli a stali sa vodivými. Pri trení povrchu vzducholode o vzduch na ňom vzniká elektrický náboj. Vo chvíli, kedy sa kotviace laná pripojené ku kostre dotkli zeme, uzemnila sa tým celá hliníkova kostra. To spôsobilo, že medzi poťahom a kostrou preskočil elektrický výboj. Podľa svedkov bolo pred požiarom okolo vzducholode vidieť svetielkovanie podobné [[oheň Svätého Eliáša|ohňu Svätého Eliáša]].

Ďalšia populárna teória odkazuje na filmový záznam nehody, na ktorom je tesne pred vzplanutím vidieť pomerne prudký obrat vzducholode. Niektorí odborníci preto špekulujú, že mohlo dôjsť k prasknutiu jedného z mnohých drôtov kostry, ktorý prederavil poťah a spôsobil únik vodíka, následne zapáleného preskočením vyššie spomenutého statického náboja. Toto je však iba teória, pretože žiadne konkrétne dôkazy neukazujú, že by plášť *Hindenburgu* bol prederavený.

Ďalšou oblasťou sporov okolo katastrofy je, ktorú látku iskra zapálila. Okrem evidentnej možnosti, že horel samotný vodík, existuje teória, že mohol vzplanúť poťah, ktorý obsahoval horľavé materiály.

=== Dôsledky ===
Už pred nehodou *Hindenburgu* došlo k radu nehôd vzducholodí, väčšinou spôsobených zlým počasím. Žiadne sa však netýkali Zeppelinov, tie držali pozoruhodný rekord v bezpečnosti leteckej dopravy; napr. [[Graf Zeppelin]] bezpečne nalietala viac ako 1,6 miliónov kilometrov, okrem iného aj prvý úplný oblet zemegule, a dopravila 12 000 pasažierov. Firma Zeppelin hrdo zdôrazňovala, že na ich vzducholodiach sa nikdy nezranil jediný pasažier.

Katastrofa *Hindenburgu'' toto všetko zmenila. Efektné filmové zábery a vzrušený rozhlasový komentár priamo z miesta nešťastia úplne zničili dôveru verejnosti vo vzducholode. Takáto negatívna publicita znamenala koniec Zeppelinov a dopravy prostredníctvom ohromných vzducholodí vôbec. Sesterský stroj Hindenburgu Graf Zeppelin II lietal ešte dva roky na výzvedné a propagačné lety, ale to už bola len labutia pieseň, ukončená začiatkom druhej svetovej vojny.

## Iné projekty

## Literatúra
### Periodiká
* 

## Externé odkazy

* Krátky film Giant Dirigible Sets Record, 1936/05/11 (1936) 
* Technické výkresy vzducholode
* Informácie o vzducholodi a nehode na stránke Airships.net

Kategória:Vzducholode
Kategória:Objekty nazvané po osobách
Kategória:Vzniklo v 1936
Kategória:Katastrofy v 1937